Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie

Predkladaný materiál má pozitívny finančný dopad na rozpočet verejnej správy. 

Revolvingové prostriedky vytvorené z finančných memoránd SR9302, SR9404, SR9509, SR9702, SR9906.02, SR 0009.02 programu PHARE  predstavujú k 31. 12. 2006 sumu vo výške 2 402 141 572,- SKK. Táto zahŕňa prostriedky v hotovosti vo výške 1 825 086 892,– SKK a investície vo výške 577 054 680,– SKK. 

Tieto prostriedky sa stanú súčasťou štátnych finančných aktív a ich správu bude v súlade s § 13 ods. 8 zákona  č. 523/2004 Z. z. vykonávať Ministerstvo financií SR.

Celkový pozitívny finančný dopad na rozpočet verejnej správy  predstavuje sumu v objeme definovanom účtovnou závierkou k 31. 12. 2006 vrátane zhodnotenia revolvingových prostriedkov ku dňu ich prevodu do štátnych finančných aktív. 

Materiál nemá ekonomický, environmentálny vplyv ani vplyv na zamestnanosť a podnikateľské prostredie, nakoľko upravuje výlučne presun vlastníctva revolvingových prostriedkov z Európskej komisie na Slovenskú republiku. Ich ďalšie použitie, ktoré zakladá vplyv na podnikateľské prostredie a zamestnanosť bude v súlade s úlohou B.4. uznesenia upravené v materiáli Návrh na použitie a nakladanie s revolvingovými prostriedkami a s tým spojené rozhodovacie a kontrolné procesy.